Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 457/14/7707	Prešov, 23.3.2015
EEČ : 2-58-223-2015

U Z N E S E N I E

Trestná vec:	obvinený XXXXX 
Zločin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c, písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že od presne nezisteného času, najmenej od mesiaca január 2014 až do 21. 08. 2014, v Prešove, Sabinove a inde, si od doposiaľ nezistenej osoby zadovažoval, vymenil a prechovával metamfetamín, ktorý následne menil s inými odberateľmi a konzumentmi za iné omamné a psychotropné látky.

lebo  je nepochybné, že skutok nespáchal obvinený

Odôvodnenie:
Uznesením vyšetrovateľa Okresného riaditeľstva PZ, Odboru kriminálnej polície XXXXX ČVS: ORP-685/1-VYS-PO-2014 zo dňa 02. 07. 2014 bolo začaté trestné stíhanie a uznesením zo dňa 22. 08. 2014 bolo vznesené obvinenie XXXXX pre trestný čin nedovolenej výroby omamných a psychotropných látok, jedov alebo 	prekurzorov ich držania a obchodovania s nimi podľa § 172    ods. 1 písm. c), d) Trestného zákona na tom skutkovom základe, ako je to uvedené vo výrokovej časti tohto uznesenia.

	Vzneseniu obvinenia predchádzali záznamy o uskutočnenej telekomunikačnej prevádzke, z čoho bol daný odôvodnený predpoklad o páchaní drogovej trestnej činnosti obvineným.

	Následne po vznesení obvinenia, viaceré osoby, ktoré s obvineným komunikovali, buď využili svoje právo a k veci odmietli vypovedať, alebo uviedli, že predmetom ich rozhovoru boli veci týkajúce sa iných okolností, alebo že si na uvedené nepamätajú, resp. že hovor neuskutočnili oni.

	Samotný obvinený XXXXX uviedol, že sa v podstate nepamätá na telefonáty, pričom uviedol, že užíva tramal.

	Ani vykonanou domovou prehliadkou a osobnou prehliadkou u obvineného sa nepodarilo zabezpečiť dostatočné dôkazy, že sa dopúšťal trestnej činnosti v zmysle ustanovenia § 172 Trestného zákona.

	Vzhľadom na vyššie uvedené bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa oznámenia tohto uznesenia na Okresnú prokuratúru XXXXX. O sťažnosti rozhodne Krajská prokuratúra XXXXX.
Sťažnosť má odkladný účinok.

JUDr. Beáta Vandžurová-Nehilová
prokurátorka